અનેકોનેક કિસ્‍સાઓ એવા છે જેમાં વેપારીઓએ અનેક વખત – દિવસો દિવસ પ્રયત્‍ન કર્યા પછી પણ જીએસટી કંપલાયન્‍સ કરી શકયા નથી અને જેથી તેઓને ઓછા ઘણા અંશે નાણાકીય નુકશાન થયેલ છે. આવું થવું કુદરતી ન્‍યાયનાં સિઘ્‍ધાંતની વિરુઘ્‍ધ છે અને જેથી વેપારીઓનાં લોગ-ઈન માં એક એકટીવીટી રિપોર્ટ જનરેટ થાય અને જેના આધારે વેપારીઓએ કરેલ પ્રયત્‍નોની નોંધ સિસ્‍ટમજ કરે તેવી વ્‍યવસ્‍થા ઉભી કરવા માટે માંગણી છે આવું થશે તો અનેક કિસ્‍સાઓમાં વેપારીઓને લેટ – ફી માંથી મુકિત મળશે અને જીએસટી સિસ્‍ટમની નબળાઈઓ પણ પ્રજા સામે દસ્‍તાવેજી પુરાવા સાથે રજુ કરી શકાય.